
Šio sprendimo projekto tikslas – pakeisti  patvirtintą Šiaulių miesto savivaldybės tarybos 2023 m. kovo 30 d. sprendimą Nr. T-159 „Dėl Šiaulių miesto savivaldybės  reprezentacinio renginio statuso suteikimo ir jo dalinio finansavimo tvarkos aprašo patvirtinimo“ ir aprašą papildyti 3.5 ir 22.3 papunkčiais ir pakeisti 26 punktą.

Iki šiol galioja Šiaulių miesto savivaldybės tarybos 2023 m. kovo 30 d. sprendimas Nr. T-159 „Dėl Šiaulių miesto savivaldybės  reprezentacinio renginio statuso suteikimo ir jo dalinio finansavimo tvarkos aprašo patvirtinimo“.

Bus pakeistas Šiaulių miesto savivaldybės tarybos 2023 m. kovo 30 d. sprendimu Nr. T-159 „Dėl Šiaulių miesto savivaldybės  reprezentacinio renginio statuso suteikimo ir jo dalinio finansavimo tvarkos aprašo patvirtinimo“ patvirtintas Šiaulių miesto savivaldybės reprezentacinio renginio statuso suteikimo ir jo dalinio finansavimo tvarkos aprašas (toliau – Aprašas) ir papildytas 3.5 ir 22.3 papunkčiais ir pakeistas 26 punktas, kuriais bus patikslinta lėšų naudojimo tvarka.

Pasekmės teigiamos: Šiaulių miesto savivaldybės reprezentacinio renginio statuso suteikimo ir jo dalinio finansavimo tvarkos aprašą papildžius sąvokos „administravimo išlaidos“ išaiškinimu ir papildomai įrašius punktą, kad renginiams skirtos savivaldybės biudžeto lėšos negali būti naudojamos renginio administravimo išlaidoms padengti, savivaldybės skirtos lėšos bus naudojamos tik reprezentacinio renginio turinio kokybei kurti.
Vadovaujantis Aprašo 26 punkto nuostata, renginiui įgyvendinti reikalinga lėšų dalis, kurios nepadengia reprezentaciniam renginiui skirtos Savivaldybės biudžeto lėšos, turi sudaryti ne mažiau nei 30 procentų viso projekto lėšų poreikio, administravimo išlaidų dalį renginio vykdytojas turi padengti savo (išskyrus iš Savivaldybės biudžeto gaunamas lėšas) arba rėmėjų (partnerių) indėliu (finansiniu ar nepiniginiu įnašu).
Neigiamų pasekmių nenumatoma.

Bus pakeistas Šiaulių miesto savivaldybės tarybos 2023 m. kovo 30 d. sprendimas Nr. T-159 „Dėl Šiaulių miesto savivaldybės  reprezentacinio renginio statuso suteikimo ir jo dalinio finansavimo tvarkos aprašo patvirtinimo“. Atsižvelgiant į pakeistą aprašą bus keičiami Šiaulių miesto savivaldybės mero potvarkiu patvirtinti nuostatai ir sutarties forma. 

Papildomų teisės aktų priimti nereikia.

Sprendimui įgyvendinti lėšos nereikalingos. Lėšos Reprezentacinių renginių organizavimui numatytos Švietimo prieinamumo ir kokybės užtikrinimo, Kultūros ir Sporto plėtros programose.

Sprendimo antikorupcinis vertinimas neatliekamas.

Šiaulių miesto savivaldybės administracijos Švietimo, Kultūros ir Sporto skyriai. Tiesioginė rengėja – Kultūros skyriaus vyr. specialistė Žydronė Tamutienė, tel. (8 41) 59 62 24. Projekto iniciatorius  Šiaulių miesto savivaldybės vicemeras Justinas Švėgžda.

Teisinio reguliavimo poveikio vertinimas nenumatytas. 

